**המועצה הישראלית לצרכנות ניסחה עבורכם הצרכנים כתב תביעה לדוגמה המתאים לבית המשפט לתביעות קטנות.**

**כתב התביעה מתאים למקרים בהם רכשתם מספר פריטי ריהוט והחברה סיפקה רק חלק מפריטי הריהוט.**

**יש למלא את כתב התביעה עם הפרטים שלכם, פרטי הנתבע ופרטי המקרה המיוחדים שלכם.**

**חשוב לקרוא היטב כל סעיף וסעיף בכתב התביעה, ולבצע את ההתאמות הנדרשות בהתאם לעובדות שהתרחשו במקרה הספציפי שלכם.**

**לכתב התביעה יש לצרף את כל המסמכים שהוזכרו בו והוא יוגש לבית משפט השלום שבאזור שיפוטו נמצא אחד מאלה:**

**1. מקום מגוריו של הנתבע;**

**2. מקום עסקו של הנתבע;**

**3. בסחר ברשת האינטרנט - לבית המשפט שבמחוז שיפוטו מצוי מקום מגוריו או מקום עסקו של הנתבע או התובע;**

**את כתב התביעה יש להגיש במזכירות בית משפט השלום המתאים (לפי הפרמטרים לעיל) או באמצעות הגשה מקוונת באתר נט-המשפט (ראו מדריך** [כאן](https://www.gov.il/he/departments/general/small_claims_court_guide_how_to_file)**).**

**סכום התביעה המקסימלי אותו תוכלו לתבוע בבית המשפט לתביעות קטנות עומד על סך של 34,600 ₪ (נכון ליום 1/1/2022). האגרה בבית המשפט לתביעות קטנות עומדת על סכום של 1% מסכום התביעה, אך לא תפחת מ – 50 ₪.**

**נשמח לקבל עותק של פסק הדין לכשיינתן.**

**אין באמור לעיל משום חוות דעת משפטית ביחס למקרה הספציפי שלכם, אלא מידע כללי על הוראות החוק החלות, הסעדים הקיימים בחוק והאופן שבו ניתן לממש את זכויותיכם.**

במידה ותרצה לעבות את כתב התביעה, ניתן להיעזר במדריך תביעות קטנות שיש לנו כיום באתר

<https://www.consumers.org.il/category/guide-to-small-claims>

**בבית המשפט לתביעות קטנות**

**ב \_\_\_\_\_\_\_\_\_\_\_**

**כתב התביעה נחתם ביום** \_\_\_\_\_\_\_

|  |  |  |
| --- | --- | --- |
|  |  **שם ותעודת זהות:\_\_\_\_\_\_\_\_\_\_\_\_\_\_\_\_\_** **כתובת**: \_\_\_\_\_\_\_\_\_\_\_\_\_\_\_\_\_\_\_\_\_\_**טלפון**:\_\_\_\_\_\_\_\_\_\_\_\_\_\_\_\_\_\_\_\_\_\_**דוא**"ל:\_\_\_\_\_\_\_\_\_\_\_\_\_\_\_\_\_\_\_\_\_  | **להלן: התובעת**  |
|  |  **- נ ג ד -** |  |
|  | **שם חברה וח.פ:\_\_\_\_\_\_\_\_\_\_\_\_\_\_\_\_\_\_****כתובת**: \_\_\_\_\_\_\_\_\_\_\_\_\_\_\_\_\_\_\_\_\_\_**טלפון**:\_\_\_\_\_\_\_\_\_\_\_\_\_\_\_\_\_\_\_\_\_\_**דוא**"**ל**:\_\_\_\_\_\_\_\_\_\_\_\_\_\_\_\_\_\_\_\_\_ | **להלן: הנתבעת** |

### מהות התביעה: צו לביטול עסקה + כספית.

### סכום התביעה: \_\_\_\_\_\_\_\_\_\_\_\_ ₪.

### כתב תביעה

**הצדדים**

1. התובע הינו צרכן אשר רכש מהנתבעת פריט ריהוט לביתו, כמפורט בפרשת התביעה.
2. במועד הרלוונטי לתביעה הייתה הנתבעת חברה בע"מ הרשומה בישראל, אשר עוסקת, ככל הידוע לתובע, בין היתר, בשיווק ומכירת ריהוט ביתי תחת שם המותג: \_\_\_\_\_\_\_\_\_\_\_\_\_\_\_\_.

...העתק תמצית רישום פרטי הנתבעת ברשם החברות, מצורף לתביעה ומסומן **כנספח 1.**

**העובדות**

1. בתאריך \_\_\_\_\_\_\_\_\_\_\_\_\_\_\_\_ רכש התובע מן הנתבעת פריט ריהוט מסוג \_\_\_\_ מדגם \_\_\_\_\_\_ בצבע: \_\_\_\_\_\_\_\_\_ (להלן:"**הריהוט**"). שמחירו הכולל בסך \_\_\_₪, בתוספת דמי הובלה בסך \_\_\_\_\_\_\_\_\_\_\_\_\_ (להלן: "ה**עסקה**"). התובע שילם עלות העסקה באשראי/ מזומן .

... העתק הזמנה מס' \_\_\_\_\_\_\_\_\_\_\_\_\_\_מיום \_\_\_\_\_\_ ובה פריטי הריהוט שהתובע הזמין מצורף לתביעה ומסומן כ**נספח** **2**.

... העתק קבלה מס' \_\_\_\_\_\_\_\_\_\_\_\_\_\_\_\_ המעידה על ביצוע העסקה, מצורף לתביעה ומסומן כ**נספח** **3**.

1. ביום \_\_\_\_\_\_\_\_\_\_\_סופק הריהוט לביתו של התובע, כבר במעמד אספקת הריהוט לביתו הבחין התובע כי מספר פריטי ריהוט לא סופקו כלל בהתאם להזמנתו, כך למשל לא סופק לביתו של התובע פריטי הריהוט הבאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן:"**אי ההתאמה** ").

..העתק מצילום אי ההתאמה בריהוט , מצורף לכתב התביעה ומסומן **כנספח 4.**

1. לנוכח האמור התובע פנה מייד למובילים ויידע אותם באי ההתאמה שנצפתה בפריטי הריהוט שסופק לביתו וביקש לתקן את אי ההתאמה ולספק לו את כל פריטי הריהוט בהתאם להזמנתו, והמובילים השיבו לו כי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
2. לנוכח האמור, פנה התובע ביום \_\_\_\_\_\_\_\_\_\_\_\_\_\_\_\_לנתבעת בכתב ויידע גם אותו באי ההתאמה בריהוט שסופק לו וביקש לספק לו כל הריהוט בהתאם להזמנתו. לחילופין, ביקש התובע לבטל את העסקה ולהשיב לו התמורה ששילם בחזרה והנתבעת השיב לו כדלקמן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

...העתק פנייתו הכתובה של התובע לנתבעת מיום\_\_\_\_\_\_\_\_\_\_\_\_\_ , מצורף לכתב התביעה ומסומן **כנספח** **5**.

1. בצר לו, פנה התובע אל המועצה הישראלית לצרכנות כדי שזו תעזור לו לממש את זכויותיו הצרכניות. המועצה הישראלית לצרכנות פנתה אל הנתבעת כדי לברר אודות תלונת התובע.
2. ביום \_\_\_\_\_\_\_\_\_ נתקבלה במשרדי המועצה הישראלית לצרכנות תשובתו של הנתבעת על פנייתה של המועצה הישראלית לצרכנות, לפיה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/ הנתבעת לא טרח להשיב על פנייתה של המועצה הישראלית לצרכנות בעניינו של התובע. / לא טרחה להשיב לתובע על פנייתו.

... העתק פניית התובע מיום \_\_\_\_\_\_\_\_\_\_\_\_\_ אל המועצה הישראלית לצרכנות, מצורף לתביעה ומסומן כ**נספח** 6.

1. בנסיבות דלעיל, ולנוכח המבוי הסתום אליו הגיע התובע לא נותרה לו כל ברירה, אלא להגיש תביעתו לבית משפט נכבד זה, לקבלת סעד שבדין.

**טענות התובע והפן המשפטי**

1. התובע יטען כי מדובר במקרה קלאסי של כשלון תמורה עבורו, בכל הנוגע לאספקת \_\_\_\_\_\_\_\_\_\_\_\_\_ שהזמין מהנתבעת, משום שהתובע לא קיבל את \_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_שהזמין מהנתבעת ואשר עבורו שילם ממיטב כספו.
2. אין ספק שמדובר בנסיבות העניין בהפרה יסודית של החוזה בין התובע לנתבעת, כשמשמעה בסעיף 6 **לחוק החוזים (תרופות בגין הפרת חוזה), התשל"א-1970**, ולכן אין ספק שהתובע רשאי היה לבטל את החוזה במועד שדרש זאת לראשונה, וכי הנתבעת הייתה חייבת להשיב לו כבר אז את התמורה שהוא קיבל בגינו.
3. בהמשך לכך, יטען התובע כי הנתבעת הטעתה אותו, ביודעין ובמכוון, במועד האספקה הצפוי של הריהוט שלא סופק לו - לביתו, זאת בניגוד לאיסור ההטעיה המפורש על כך, המעוגן בסעיף 2(א)(4) **בחוק הגנת הצרכן, התשמ"א-1981** (להלן: "**חוק הגנת הצרכן**").
4. יצוין כי בגין הטעיה כאמור, המתלווה לכישלון התמורה שנוצר, יטען התובע כי הוא זכאי לסעדים מכוח **חוק המכר, התשכ"ח-1968** ומכוח חוק הגנת הצרכן, ובכלל זה סעד של ביטול העסקה והשבת התמורה ששולמה בעבור פריטי הריהוט שלא סופקו לו , מכוח סעיף 32 בחוק הגנת הצרכן; וכן פיצויים בגין כל נזק שנגרם לו עקב הטעייתו כאמור וכשלון התמורה שנוצר בעניינו, זאת מכוח סעיף 31 בחוק הגנת הצרכן.
5. כאמור, מאחר והנתבעת מחזיק במשך חודשים רבים בכספו של התובע, מבלי שנתן לו כל תמורה בגין כך, שלא כדין, הרי שהוא חב בהשבת הכספים לתובע גם מכוח סעיף 1(א) בחוק עשיית עושר ולא במשפט, תשל"ט-1979.
6. התובע יחתום טיעוניו, בציינו כי נסיבות העניין החריגות מקימות לו הזכות לתבוע פיצויים בגין נזק לא ממוני בשיעור משמעותי, אשר מחד יהלום עוגמת הנפש הרבה שנגרמה לו מהתנהלות הנתבעת ומאידך יצור הרתעה לנתבעת מלשוב על סורו ביחס לצרכנים נוספים הנמנים על לקוחותיו.

**הסעדים**

1. לאור האמור לעיל, מתבקש ביהמ"ש הנכבד להורות כדלקמן:
2. ליתן צו המורה לנתבעת לבטל את העסקה בגין הפריטים שלא סופקו לו ולהשיב לתובע את עלותה בסך \_\_\_\_\_\_\_\_\_\_\_\_\_\_\_\_ ₪,
3. לחייב את הנתבעת לפצות את התובע בסך 1,000 ₪ בגין עוגמת הנפש והטרחה שנגרמה לו עקב התנהלות הנתבעת , וכן בשל הזדקקותו לקבלת סיוע משפטי מהמועצה הישראלית לצרכנות ופניית המועצה לנתבעת – ללא הועיל.
4. כמו כן, לחייב את הנתבעת בהוצאות משפט, בתוספת הפרשי ריבית והצמדה כדין, מיום הגשת התביעה ועד למועד התשלום בפועל.
5. התובע מצהיר כי הוא לא הגיש בשנה זו יותר מחמש תביעות בבימ"ש זה.
6. לבית המשפט הנכבד הסמכות העניינית והמקומית לדון בתביעה.

|  |  |  |
| --- | --- | --- |
|  |  |  |
|  |  **התובע** |  |